CELEX: 62019TN0386
Language: sk
Date: 2019-06-24 00:00:00
Title: Vec T-386/19: Žaloba podaná 24. júna 2019 — CQ/Dvor audítorov

26.8.2019   
            
            
               SK
            
            
               Úradný vestník Európskej únie
            
            
               C 288/55
            
         
      Žaloba podaná 24. júna 2019 — CQ/Dvor audítorov
      (Vec T-386/19)
      (2019/C 288/68)
      Jazyk konania: francúzština
      
         Účastníci konania
      
      
         Žalobca: CQ (v zastúpení: L. Levi, advokát)
      
         Žalovaný: Európsky dvor audítorov
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil prejednávanú žalobu za prípustnú a dôvodnú, vrátane námietky protiprávnosti, ktorú obsahuje,
               
            
                  —
               
               
                  v dôsledku toho:
                  
                              —
                           
                           
                              zrušil rozhodnutie generálneho tajomníka Európskeho dvora audítorov z 11. apríla 2019, doručené dne 15. apríla 2019, ktorým bolo rozhodnuté o sume 153 407,58 eura ako o neoprávnenej platbe, a rozhodol o vrátení tejto sumy 153 407,58 eura (zvýšenej o úroky vo výške 3,5 % vypočítaných od 31. mája 2019),
                           
                        
                              —
                           
                           
                              v prípade potreby zrušil dve rozhodnutia zo 4. a 7. júna 2019 účtovného oddelenia Dvora audítorov,
                           
                        
                              —
                           
                           
                              a tým uložil žalovanému povinnosť vrátiť sumu 153 495,84 eur [153 407,58 eur (istina) zvýšenú o sumu 88,26 eur ako úroky z omeškania uložené žalobcovi], zvýšenú o úroky z omeškania vo výške 3,5 % do úplného zaplatenia,
                           
                        
                              —
                           
                           
                              uložil žalovanému povinnosť nahradiť vzniknutú nemajetkovú ujmu,
                           
                        
                              —
                           
                           
                              zaviazal žalovaného na náhradu trov konania.
                           
                        
            
         Dôvody a hlavné tvrdenia
      
      Na podporu svojej žaloby uvádza žalobca šesť žalobných dôvodov.
      
                  1.
               
               
                  Prvý žalobný dôvod vychádzajúci z nezrovnalostí vo vyšetrovaní Európskeho úradu pre boj proti podvodom (OLAF) a jeho záverečnej správe.
               
            
                  2.
               
               
                  Druhý žalobný dôvod vychádzajúci po prvé z toho, že žalovaný nevykonal riadne svoju právomoc voľnej úvahy ako schvaľujúca osoba, po druhé z porušenia jeho povinnosti preukázať obvinenie vznesené proti žalobcovi a po tretie z porušenia jeho povinnosti uviesť odôvodnenie.
               
            
                  3.
               
               
                  Tretí žalobný dôvod vychádzajúci z porušenia povinnosti rozhodnúť v primeranej lehote.
               
            
                  4.
               
               
                  Štvrtý žalobný dôvod vychádzajúci z porušenia zásad právnej istoty a legitímnej dôvery, ako aj z tvrdenia, že došlo k zjavne nesprávnemu právnemu posúdeniu.
               
            
                  5.
               
               
                  Piaty žalobný dôvod vychádzajúci z porušenia zásady, že trestné právo má prednosť pred správnym právom.
               
            
                  6.
               
               
                  Šiesty žalobný dôvod vychádzajúci z porušenia článku 75 nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 alebo článku 94 nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 2018, s. 1).